Read in English . Il-politika ddur mal-pjanijiet, u ħafna draba dawn il-pjanijiet ikunu ffukati fuq kif wieħed jista' jtejjeb il-ħajja u l-kundizzjonijiet tal-għixien. Il-kwalità tal-ħajja tiddependi ħafna fuq l-għażliet tagħna u fuq kif dawn jaffettwaw l-ambjent ta' madwarna. L-użu tal-art u r-riżorsi u l-ippjanar ilhom magħna għal għexieren ta' snin. Madanakollu, frekwentament ingergru dwar it-tifrix urban, l-ispiża tal-ilma u tan-nuqqas ta' ħdura. Newsbook.com.mt qed jirriaffirma l-impenn tiegħu għall-ambjent, partikolarment fil-ħames anniversarju tal-enċiklika ċentrali 'Laudato Si' tal-Papa Franġisku. Newsbook.com.mt se jkun qed jistaqsi: X'inhi r-relazzjoni tagħna mal-art? Għandna strateġija nazzjonali fejn jidħol l-ambjent? Qed nippjanaw jew? Qed inżommu ma' dak li nippjanaw? Il-pjanijiet tagħna jirrispettaw in-natura: l-ekosistemi, il-biodiversità u l-klima? Qed nużaw jew nabbużaw ir-riżorsi naturali: ilma, ġebel, ħamrija? Dan kollu kif jorbot mal-ħames anniversarju tal-enċiklika tal-Papa Laudato Si? Nhar il-Ħamis 24 ta' Settembru bejn l-10am u l-11.30am, Newsbook.com.mt se jkun qed jorganizza webinar bit-tema ta' "Kif qed nippjanaw li ngħixu?" Il-kelliema ewlenien huma l-Ministru għall-Ambjent, it-Tibdil fil-Klima u l-Ippjanar Aaron Farrugia, il-Kelliem għall-Oppożizzjoni għall-Enerġija u l-Immaniġġjar u l-Konservazzjoni tal-Ilma Ryan Callus, Manuel Sapiano mill-Aġenzija għall-Enerġija u l-Ilma, il-Perit Michelle Piccinino mill-Awtorità għall-Ambjent u r-Riżorsi, il-perit u l-ambjentalist Prof. Alex Torpiano, il-Perit Simone Vella Lenicker mill-Kamra tal-Periti, Konrad Pule mill-Malta Public Transport u Sebastian Ripard minn Bolt. Jekk tixtieq tattendi rreġistra minn hawn: i.newsbook.com.mt/KxLXYcG Issapportjat minn: L-Awtorità għall-Ambjent u r-Riżorsi, l-Aġenzija għall-Enerġija u l-Ilma u l-Malta Public Transport. .td_uid_3_5f64ac9cecb4f_rand.td-a-rec-img{text-align:left}.td_uid_3_5f64ac9cecb4f_rand.td-a-rec-img img{margin:0 auto 0 0}